**Прадмет:**Беларуская мова

**Клас:** 3

Тэма: Лік назоўнікаў

**Задачы:**

• пазнаеміць са змяненнем назоўнікаў па ліках;

• вучыць вызначаць лік назоўніка, утвараць формы ліку назоўнікаў і адрозніваць іх;

• спрыяць развіццю мовы вучняў, граматычнага ладу маўлення, рэфлексіўных здольнасцей, ацэначнай самастойнасці вучняў; увагі, м**ы**слення, умення разважаць, навыкаў парнага ўзаемадзеяння, самастойнай работы;

• стварыць умовы для павышэння матывацыі да навучання, прыязных адносінаў у класным калектыве, выхавання эстэтычных пачуццяў;

**Ход урока**

1. ***Арганізацыйны-матывацыйны этап.***

-Добры дзень, дзеці. Я вельмі рада сустрэчы з вамі. Давайце ўсміхнёмся адзін аднаму. (*Фокус з ніткай).* На самой справе мой жарт атрымаўся, бо мне вельмі хацелася стварыць добры настрой. А добры настрой, кажуць, заўсёды дапамагае справіцца з любой задачай і дасягнуць добрых вынікаў. Давайце паспрабуем праверыць гэта правіла на сённяшнім ўроку.

А калі вы ўсміхаецеся? Запрашаю вас туды, дзе добры настрой і ў дарослых, і ў дзяцей. Дзе ўсім весела? **Слайд 1** *(відэа)*

1. ***Хвілінка чыстапісання і арфаграфічная размінка.***

-Пра што сюжэт? *Пра цырк.* Які першы гук услове? Што вы пра яго ведаеце? *(зацвярдзелы).* Як называецца літара, якая абазначае гэты гук?

Давайце ў сшытках запішам дату і класная работа. І запішам спалучэнне вялікай і малой літар *Цц?(2 разы)* Звярніце ўвагу што тут верхняе злучэнне?

-Далей запісваем наступныя спалучэнні літар *цы ыр рк (1 раз)*

-Якое слова можна скласці? *Цырк .*Запішыце яго *(1 раз).*

*-*Чаму пішацца літара *ы*? Які яшчэ зацвярдзелы гук ёсць у гэтым слове?

*-*Давайце збяром словы ў сказ: *гора****д****, цырк,У, прыеха****ў****, сапра****ў****дны.* **Слайд 2** *правільны сказ* **Слайд 3** *галоўныя члены сказа падкрэслены*

*-*Прачытайце сказ. Запішыце яго ў сшытак. Звярніце ўвагу на літары чырвонага колеру. Чаму ў слове…напісана літара…?

- Цяпер нам неабходна падкрэсліць дзейнік і выказнік ў сказе. Пра што тут гаворыцца?... Што сказана пра цырк? Якой часцінай мовы з’яўляецца слова *цырк*? Ці ёсць яшчэ ў сказе назоўнікі? *Горад.* Які гэта член сказа?

***III. Актуалізацыя ведаў і праверка дамашняга задання.***

-Ці ёсць другія часціны мовы ў сказе? - Ёсць. Давайце разам успомнім якія. А чароўныя карткі – шасцівугольнікі нам ў гэтым дапамогуць.

*(складаю гексаграмму разам з дзецьмі)*

-Прывядзіце прыклады назоўнікаў з практыкавання дамашняга задання. *(На дошцы тры пустыя карткі).* Звярніце ўвагу, што засталіся пустыя шасцівугольнікі. Магчыма, да канца ўрока мы зразумеем, навошта нам яны.

***IV. Паведамленне тэмы і мэтавызначэнне.***

**-**Аднойчы ў інтэрнэце на форуме я прачытала, што да нас у горад прыехаў цырк. І мяне зацікавіла выказванне аднаго хлочыка: **Слайд 4** *Схадзіце абавязкова ў цырк! Там сёння выступалі* ***вясёлы клоўны, цікавыя малпа*** *і**страшны тыгр.*

- Мне стала смешна. Вы здагадаліся, чаму я смяялася?

-Я выклікаю вас на думку, што тут не так… у чым памыліўся хлопчык? У ліку назоўнікаў.

* Як вы думаецце, якая тэма сённяшняга ўрока?
* А навошта нам ведаць лік назоўніка?
* Раз гэта для нас так важна, давайце вызначым задачы ўрока.

**Пазнаёмімся – з лікам назоўніка**

**Навучымся – вызначаць лік і ўтвараць формы**

**Зможам – прымяніць і ацаніць свае веды**

* Гэтыя задачы стануць этапамі ўрока.

***V. Тлумачэнне новага матэрыялу.***

***Заданне 1. Знаёмста з лікам***

**а)** Пачынаем вырашаць першую задачу. А нам дапаможа ***чароўны капялюш.***

-Паглядзіце, дзеці, у мяне у руцэ адзін яблык…а вось стала два…

-Я вам паказвала фокус?...*фокусы*

**Слайд 5**

***Яблык-яблыкі,***

***груша-грушы,***

***фокус-фокусы.***

-Запішыце гэтыя пары слоў ў сшытак.Абазначце ў назоўніках корань.

-Назоўнікі ў парах з’яўляюцца аднакараннёвымі словамі ці формамі аднаго слова? Вызначце канчаткі ў назоўніках. Чаму гэта формы аднаго слова?

**б)** Прачытайце назоўнікі, якія абазначаюць ***адзін прадмет***… ***многа прадметаў.*** Такім чынам, мы бачым, што назоўнікі ***змяняюцца*** па ліках. Калі назоўнік абазначае **адзін** прадмет, якога будзе ліку? А калі **многа** прадметаў?

**в)**Давайце праверым нашы вывады і звернемся да чароўнай ***Кнігі ведаў***. С.53. Ці супадаюць нашы высновы з навуковым матэрыялам? Такім чынам, мы пазнаёміліся з лікам назоўніка.

**Слайд 6 *Фізкультхвілінка.***

-Давайце адпачнём разам з артыстам, якого вы ніколі не бачылі і не ўбачыце ў цырку.

***Заданне 2. Вызначэнне ліку назоўнікаў***

-А зараз вырашаем наступную задачу ўрока. Навучымся вызначаць лік назоўнікаў і ўтвараць формы розных лікаў. **Слайд 7** Звернемся да слоў. Паглядзіце ўважліва і скажыце, якія канчаткі маюць назоўнікі множнага ліку? *(гекс на доске)*

***а) Індывідуальная работа на картках.***

-Перад вамі карткі са словамі – прафесіямі людзей, якія працуюць у цырку. Прачытайце і адкажыце, хто такі **Слайд 8 факір? Жанглёр? Атлет**? (слоўнікавая работа)

- Суаднясіце назоўнікі з адпаведным лікам (злучыце стрэлачкаммі).

клоўн

акрабаты

жанглёры

**Адзіночны лік** гімнаст **Множны лік**

факір

атлеты

фокуснік

**Слайд 9** *(Праверка на экране) Самаправерка.*

* Што дапамагло вам выканаць заданне*? (канчаткі назоўнікаў).* Хто выканаў заданне правільна. Хто дапусціў памылкі?

**б) Гульня “Ты мне - я табе”.**

- Пагуляем у жанглёраў. Але жангліраваць будзем не прадметамі, а словамі.

Я вам называю слова ў форме аднаго ліку, а вы вяртаеце мне яго, але ў форме другога ліку. Будзьце ўважлівыя*! (мячык)*

- Малайцы!

Абруч, арэны, афішы, штанга, канат, касцюмы, аркестр, антракты, ліхтар, мінчанін… Нешта не тое…*Я пакажу вам фокус з чароўным ліхтарыкам…*

-У некаторых назоўніках канчатак у множным ліку –*е.* Працягнем…гараджанін, селянін. **Слайд 10** Звярніце ўвагу на экран (мінчане, гараджане, сяляне)

**в) Работа ў парах**

- Давайце падстрахуем адзін аднаго, папрацаваўшы ў парах. Для нас гэта важна, як і для артыстаў цырка. На картках устаўце на месцы пропускаў патрэбныя словы. Дапаможныя словы на экране.

*У сяле жывуць …, а ў горадзе - ….*

*… сардэчна сустракаюць гасцей сталіцы.*

**Слайд 11** *(праверка на экране)*

*Рэфлексія*

* Пакажыце, якая пара выканала заданне без памылак. Такім чынам, мы справіліся з другой задачай.
* Скажыце, а якую задачу мы яшчэ не вырашылі? *(прымяніць і ацаніць веды)*

***VI. Абагульненне.***

Я прапаную праверыць ці моцныя нашы веды па тэме? А для гэтага самастойна выканайце заданне на адзнаку.

***Правяраю сябе (індывідуальная работа на картках).***

1. *Падкрэсліце назоўнікі множнага ліку.*

Цыркач, гледачы, музыкант, артысты, білет, зямляне.

1. *Змяніце лік назоўкаў.*

слон-

сабакі-

конь-

1. *Падкрэсліце назоўнікі ў неабходным ліку.*

Выступалі ў цырку вясёлыя *(сабачкі/сабачка).* Яны скакалі праз вогненны *(абруч/абручы).* Цыркавыя *(коні/конь)* прыгожа танцавалі.

**Слайд 12** *Самаправерка.* За кожны правільны адказ 1 бал.

*Выстаўленне адзнак.*Падлічыце балы і выстаўце сабе адзнакі.

*Каментырый настаўніка.* За работу на уроку лепшым вучням +1 бал.

*Рэфлексія.* У каго 10? 9?6? Усе атрымаюць адзнакі пасля таго, як я праверу вашы работы.

* Давайце вернемся да нашай схемы. Як вы думаеце, што можа быць на гэтых пустых картках? *(дабудоўваюць схему)*
* А зараз разам са мною з дапамогай гэтай чароўнай схемы складзём прыгожае паведамленне пра назоўнік. *(разам, потым спрабуе адзін вучань))*

***VII.* *Дамашняе заданне.***

-Ваша д/з пр.91 на с. 55. Вам трэба раскрыць дужкі і вызначыць лік і канчаткі назоўнікаў. Я ўпэўнена, што практыванне не будзе для вас цяжкім, бо такія заданні мы выконвалі на ўроку.

***VIII.* *Вынікі ўрока. Рэфлексія.***

-Выберыце з прапанаваных слоў тое, якое падыходзіць да сёняшнега ўрока.

**Слайд 13** *Цікавы, займальны, дзелавы, карысны.*

* А я спадзяюся, што сёняшні ўрок на самой справе аказаўся не толькі цікавым, але і вельмі спатрэбіцца ў жыцці.